b'\n_START_ARTICLE_\nOrganisk materiale\n_START_PARAGRAPH_\nOrganisk materiale eller organisk stof er en samlet betegnelse for alle levende og d\xc3\xb8de organismer, dyr, planter og mikroorganismer om f.eks. plankton og r\xc3\xa5dnende plantedele og sidst men ikke mindst dyrs ekskrementer. Denne "suppe" er en ren energibombe for mikroorganismerne._NEWLINE_P\xc3\xa5 landjorden vil det d\xc3\xb8de, organiske materiale l\xc3\xa6gge sig oven p\xc3\xa5 jorden og danne et lag af f\xc3\xb8rne og noget vil ende p\xc3\xa5 bunden af havene som sediment. Det skaber f\xc3\xb8degrundlaget for hele f\xc3\xb8denettet af nedbrydere. Under s\xc3\xa6rlige forhold (kulde, syre i jorden, iltmangel eller t\xc3\xb8rke) kan nedbryderne ikke holde trit med opbygningen af f\xc3\xb8rne. Derved bliver laget af organisk materiale langsomt tykkere. P\xc3\xa5 den m\xc3\xa5de opst\xc3\xa5r mosernes t\xc3\xb8rv og steppernes metertykke humuslag._NEWLINE_Alle organiske materialer indeholder carbon (kulstof) og n\xc3\xa6sten alle indeholder hydrogen (brint f.eks. kulhydrater, proteiner og DNA)'